

# **ประกาศเทศบาลตำบลการะเกด**

# เรื่อง แจ้งการประเมินเพื่อเสียภาษีบำรุงท้องที่

ประจำปี พ.ศ.2557 ถึงปี พ.ศ.2560

……………………………..

 อาศัยอำนาจตามความในมาตรา 33 (2) แห่งพระราชบัญญัติภาษีบำรุงท้องที่ พ.ศ.2508 ขอประกาศให้เจ้าของที่ดินทราบว่า บัดนี้ ได้คำนวณเงินภาษีบำรุงท้องที่ที่ดินในหมู่ที่ 1- หมู่ที่ 12 ตำบลการะเกด อำเภอเชียรใหญ่ จังหวัดนครศรีธรรมราช ประจำปี พ.ศ.2557 ถึงปี พ.ศ.2560 เสร็จแล้ว

 ฉะนั้น ให้เจ้าของที่ดินนำเงินภาษีบำรุงท้องที่ตามจำนวนท้ายประกาศนี้ ไปชำระเป็นรายปี ณ เทศบาลตำบลการะเกด ภายในเดือนเมษายนของทุกปี

 ถ้าไม่ชำระภายในกำหนดต้องเสียเงินเพิ่มร้อยละสองต่อเดือน ของจำนวนเงินที่ต้องเสียภาษีบำรุงท้องที่ตามมาตรา 45 (4) แห่งพระราชบัญญัติภาษีบำรุงท้องที่ พ.ศ.2508

 ประกาศ ณ วันที่ เดือน กุมภาพันธ์ พ.ศ.2553

ลงชื่อ

 ( นายปรเมศวร์ ชุมทอง )

 เจ้าพนักงานประเมิน



# **ประกาศเทศบาลตำบลการะเกด**

# เรื่อง ให้เจ้าของป้ายหรือผู้ครอบครองป้ายในเขตเทศบาลตำบลการะเกด

จังหวัดนครศรีธรรมราช อันต้องเสียภาษีป้าย ประจำปี พ.ศ.2558

ไปรับแบบพิมพ์และกรอกรายการในแบบพิมพ์ ยื่นต่อพนักงานเจ้าหน้าที่

……………………………..

 อาศัยอำนาจตามความในมาตรา 12 แห่งพระราชบัญญัติภาษีป้าย พุทธศักราช 2510 จึงประกาศให้ผู้เป็นเจ้าของป้ายหรือผู้ครอบครองป้ายในเขตเทศบาลตำบลการะเกด มารับแบบแสดงรายการภาษีป้าย (ภ.ป.1) ณ กองคลัง เทศบาลตำบลการะเกด ได้ ตั้งแต่วันที่ ๕ เดือนมกราคม พ.ศ.255๘ และให้กรอกรายการโดยละเอียดลงในแบบพิมพ์ แล้วยื่นต่อพนักงานเจ้าหน้าที่ เทศบาลตำบลการะเกด อำเภอเชียรใหญ่ จังหวัดนครศรีธรรมราช ภายในวันที่ 31 มีนาคม พ.ศ.255๘

 ประกาศ ณ วันที่ เดือน ธันวาคม พ.ศ.255๗

ลงชื่อ

 ( นายอภิเชฐ พรัดชู )

 นายกเทศมนตรีตำบลการะเกด



# **ประกาศเทศบาลตำบลการะเกด**

# เรื่อง ให้ผู้รับประเมินซึ่งมีกรรมสิทธิ์ในทรัพย์สินที่ตั้งอยู่ในเขตเทศบาลตำบลการะเกด

จังหวัดนครศรีธรรมราช อันต้องเสียภาษีโรงเรือนและที่ดิน ประจำปี พ.ศ.255๘

ไปรับแบบพิมพ์และกรอกรายการในแบบพิมพ์ ยื่นต่อพนักงานเจ้าหน้าที่

……………………………..

 อาศัยอำนาจตามความในมาตรา 19 แห่งพระราชบัญญัติภาษีโรงเรือนและที่ดิน พุทธศักราช 2475 ซึ่งแก้ไขเพิ่มเติมโดยพระราชบัญญัติภาษีโรงเรือนและที่ดิน ( ฉบับที่ 3 พุทธศักราช 2485) จึงประกาศให้ผู้รับประเมิน ซึ่งมีกรรมสิทธิ์ในทรัพย์สินเป็นโรงเรือน หรือสิ่งปลูกสร้างอย่างอื่น ที่ตั้งอยู่ในเขตเทศบาลตำบลการะเกด ยื่นแบบแสดงรายการทรัพย์สิน (ภ.ร.ด.2) ณ สำนักงานเทศบาลตำบลการะเกดได้ ตั้งแต่วันที่ ๕ เดือนมกราคม พ.ศ.255๘ และให้กรอกรายการโดยละเอียดลงในแบบพิมพ์ แล้วยื่นต่อพนักงานเจ้าหน้าที่ เทศบาลตำบลการะเกด อำเภอเชียรใหญ่ จังหวัดนครศรีธรรมราช ภายในวันที่ 28 เดือนกุมภาพันธ์ พ.ศ.255๘

 ประกาศ ณ วันที่ เดือน ธันวาคม พ.ศ.255๗

ลงชื่อ

( นายอภิเชฐ พรัดชู )

นายกเทศมนตรีตำบลการะเกด

****

* **ภาษีโรงเรือนและที่ดิน ชำระภายในเดือน กุมภาพันธ์ 255**8
* **ภาษีป้าย ชำระภายในเดือน มีนาคม 2558**
* **ภาษีบำรุงท้องที่ ชำระภายในเดือน เมษายน 2558**

 **ติดต่อได้ที่ งานพัฒนาและจัดเก็บรายได้ กองคลัง เทศบาลตำบลการะเกด**

 **ในวันและเวลาราชการ โทรศัพท์ 075-354222 ต่อ 13 (ให้บริการโดยไม่พักกลางวัน)**